
Túzokvédelem és mezőgazdaság kapcsolatának primer kutatása a Dunavölgyi-síkon

A túzok (Otis tarda) napjainkban világszerte veszélyeztetett, az intenzív mezőgazdasági termelés okozta negatív változások, eddig nem kedveztek a faj állományalakulási tendenciájának. Dunavölgyi-sík ad otthont, a hazai állomány egy harmadának. Hazánkban a természetvédelem egyik legfontosabb feladatává vált a faj megőrzése és élőhelyének védelme. Az ilyen területek megőrzése gazdasági érdekünk is, hiszen az Európai Unióhoz történő csatlakozás után ezek külön kiemelt támogatást kaphatnak. Fel kell ismernünk, hogy a kipusztulás szélére került hazai túzokállomány megmentése nem választható el az extenzív mezőgazdaság fenntartásától, de ez kitartó munkát és hosszú távú együttműködést kíván, mind a szakemberek, mind a gazdálkodók részéről.
Dolgozatom célja, a kérdőíves megkérdezés eredményeinek segítségével, ismertetni a gazdálkodók véleményét, a túzokvédelemmel kapcsolatos mezőgazdasági támogatásokról és extenzív gazdálkodásról. Megjelenik a kitöltők véleménye, a Közös Agrárpolitika támogatási rendszerének változásáról és a gazdálkodás során felmerülő nehézségekről is. Megtudhattam, hogy a gazdálkodók véleménye szerint mely növény termesztése a legeredményesebb a támogatások igénybevételével együtt és hogy mennyire tartják fontosnak a túzokvédelmet a Dunavölgyi-síkon.
A dolgozatomban javaslatot tettem arra, hogyan lehetne javítani a kommunikáción a Kiskunsági Nemzeti Park Igazgatósága és a földhasználók között, továbbá a túzok élőhelyének védelmére és a Közös Agrárpolitika kialakításában való részvételre.



